JohanHeinsen/ENO huggingface dataset:
Aalborgs Stifts Adresseavis, 1820-03-16
Førstkommende Tirsdag den 21de Marts, Kl. 10 Formiddag, bliver efter Dhrr. Strandings-Commissionærer Søeborg & Andersens Forlangende, foretaget Auction hos Dannebrogsmand Søren Christensen i Østerbye, paa Læsøe, over den biergede Skibs-Jnventarium fra den herunder Øen den 7de Jan. sidstl. forliste Brig Preussens Freimilliger, ført af Capit. David Reiter. Samme Jnventarium bestaaer af Seil, Ankere, Touge, Tros ser, et Par Kasser m. m., hvilket herved til Liebhaberes Efterretning bekiendtgiøres. Mariesminde paa Læsøe den 6te Marts 1820. Berbom.
Aalborgs Stifts Adresseavis, 1820-03-16
Fredagen den 24de Marts næstkommende, om Formiddagen Kl. 11, bliver efter Vedkommendes Begiæring, hos Handels- og Dannebrogsmand Christen Jensen i Løkken, ved Auction bortsolgt, det af Viendsted og Thiise Sogne oppebaarne Degnekorn for 1819, omtrent 16 Tdr. Rug og 30 Tdr. Byg. Hvilket herved kundgiøres til Liebhaberes Underretning. Sæbye den 9de Marts 1820. Boeck.
Aalborgs Stifts Adresseavis, 1820-03-16
Mandagen den 24de April førstkommende, om Formiddagen Kl. 10, bliver, efter Begierning af Provstinde Obel i Hals Præstegaard, afholdet offentlig Auction sammesteds, over en betydelige Deel Ind- og Udboe, bestaaende af: forskellige Slags Meubler, Sengeklæder, Linned, Kakkelovne, Kiøkkentøi, Kar, Ballier, samt Heste, Køer, Faar, Avlsredskaber, m. m. hvilket herved til Liebhaberes Efterretning bekiendtgiøres. N. Sundbye, den 11te Marts 1820. Spies.
Aalborgs Stifts Adresseavis, 1820-03-16
J Følge vedkommende Udlægshavers Begiæring, bliver hos Gaardfæster Jens Andersen i Tveden, Albech Sogn, Voergaards Birk, Tirsdagen den 28de Marts førstkommende, Kl. 10 Formiddag, foretaget offentlig Auction over en betydelige Deel Ind- og Udboe, bestaaende af Skabe, Kister, Sengeklæder, en Jern Bilægger Kakkelovn, m.v., saavelsom nogle Fæekreaturer og Sviin. Hvortil Libhabere samme Tid og Sted indbydes. Og da det under den passerede Executions-Forretning, er bleven anmeldt, at adskillige forefundne Effecter og Kreature, skulle være andre end Jens Andersen tilhørende, men som vedkommende Udlægshaver drager i Tvivl, saa indkaldes herved den eller de, som til samme maatte være berettiget, og navnlig: 1) Jens Pedersen fra Gandrup, som skal være Soldat ved 3die jydske Jnfanterie-Regiment; 2) En Kone, navnlig Maren Pedersdatter fra Hals. Anders Krestensen fra Nørkier i Voer Sogn. 4) sens Jensen fra Nørstoer i samme Sogn. 5 og 6) Niels Bertelsens Enke og Søn, Bertel Nielsen, fra Fæbroen i Albek Sogn. 7) Kresten Hansen fra Korerstedet, og 8) Maren Krestensdatter, af Tveden, samtlige at møde Dagen før Auctionsdagen, nemlig: Mandagen den 27de Marts, Kl. 2 Eftermiddag, hos Jens Andersen i forbenævnte Tveden, for at være tilstæde medens det vorder undersøgt, hvorvidt der paa de gjorte Anmeldelser kan være noget at reflettere, og til hvilken Ende Enhver maa være betænkt paa, at fremkomme med lovlig Beviis til Hiemmel for sin Paastand. Udlægshaveren samt Jens Andersen ville, saavel denne Dag, som Auctionsdagen, give Møde. Sæbyegaard den 10de Marts 1820. H. P. Theilmann, constitueret Birkedommer.
Aalborgs Stifts Adresseavis, 1820-03-16
Efter Begiæring af Commissairerne i Kiøbmand Frank Holms Opbudsboe, bliver Onsdagen den 5te April førstkommende og følgende Dage afholdt offentlig Auction i Gaarden No. 128 ved Vesteraae heri Byen, over en Deel dette Boe tilhørende Løsøre Effecter, bestaaende af Borde, Stole, Sophaer, Sengeklæder og Sengesteder, Linned, Dækketøi, Sølv, Steentøi, Speile, Lysekroner, Glasse og Karafler, Stue og Taffeluhre, 1 Guld Lommeuhr, Kobberstykker, Skriverpulte, Chatoller og Dragkister, Kiøkkentøi af Kobber, Tin, Messing og Træe. Bryggekar, Støbkar, Mæskekar og Saltekar m.m., 1 Kakkelovn i complet Stand af Meiers Arbeide, i Wienervogn, 2de andre Vogne og 2de Kiørehopper 12 Aar gamle. Aalborg den 15de Marts 1820. Wølfferdt.
Aalborgs Stifts Adresseavis, 1820-03-16
Efter vedkommende Panthavers Begiering bliver det Hr. Conrad von Bergen tilhørende Bøndergods i Haurslev Sogn og Bye, øster Hann Herred, som bestaar af følgende Gaarde og Huse, nemlig: Niels Borregaards ifæstehavende Gaard af Hartkorn . . . . . . 5 Tdr. 3 Skp. - Fdkr. 2 Alb. Anders Christensen. Westergaards Dito, 7 Tdr. 4 Skp. - Fdkr. - Alb. Ole Pedersens Enkes Dito . . . . . . . 6 Tdr. 3 Skp. - Fdkr. - Alb. Peder Christensens. ifæstehavende Huus. . . - Tdr. - Skp. 1 Fdkr. 1 Alb. Niels Justesens Enkes. Dito . . . .. . - Tdr. - Skp. 1 Fdkr. 1 Alb. Christen Christensens Dito . . . . . - Tdr. - Skp. - Fdkr. 2 Alb. Christen Olesens Dito - Tdr. - Skp. 1 Fdkr. 1 Alb. Tilsammen Hartkorn 19 Tdr. 3 Skp. 1 Fdkr. 2 Alb. stillet til 3de Auctioner, nemlig: 2den Gang Fredagen den 10de Marts, og 3die Gang Fredagen den 24de Marts næstkommende, hver Dags Formiddag Kl. 10. De to første Auctioner, afholdes paa Herredskontoiret i Kiettrup Præstegaard, men tredie Auction foretages hos Sognefoged Niels Borregaard i Haurslev. Eiendommen bliver opbudden saavel separat som samlede, og Kiøbesummen bliver at betale i Sedler. Conditionerne til Salget, som iøvrigt vil blive favorable, saavelsom Vurderingsforretningen over Eiendommen er fra 8de i næste Maaned til Eftersyn hos Prokurator Juul i Aalborg; hvilket herved i Overeenstemmelse med Pl. af 22de April 1817 til enhver Vedkommendes Efterretning bekiendtgiøres. Sluttelig bekiendtgiøres, at ved 3die Auction bliver tillige opraabt og om antagelig Bud skeer bortsolgt Rigsbankens originale Qvittering for den bemeldte Gods, efter Fag. 5te Januar 1813 paahvilende Forhæftelse, som til Banken er udbetalt med 468 Rbdlr. 48 s. rede Sølv. Herredskontoiret, Kiettrup, den 28de Januar 1820. Hansen.
Aalborgs Stifts Adresseavis, 1820-03-16
Fredagen den 17de dennes om Formiddagen Kl. 11 slet, lader denne Byes Arbeids-Anstalt ved offentlig Auction i Skolegadens Fattighuus ibid. bortsælge et Qvantum vel spundet Blaargarn omtrent 6 a 7 Lpd., hvilket herved til Liebhaberes behagelige Efterretning bekiendtgiøres. Aalborg den 13de Marts 1820. Brønnum.
Aalborgs Stifts Adresseavis, 1820-03-18
Nyeste Efterretninger. Beretningerne fra Spanien ere som hidtil meget modsigende, men hvad der af de forskiellige Tidender om det Lands Anliggender lader sig uddrage, bestaaer i Følgende: Nationalarmeen under General Quiroga har endnu stedse sin Hovedstyrke paa Øen Leon, og der forestaaer Cadiz er snart Angreb, da to Paralleler imod sammes Værker ere færdige. Denne Stad begynder at lide alle besværligheder af en Beleiring. General Freyre er med Kongearmeen meget for svag til at kunne foretage sig Noget imod Nationalarmeen, og nogle Efterretninger paastaae, at han har maattet afvæbne fire af fine egne Regimenter, hvor den farlige Nationalaand havde taget Overhaand. Ligeledes sige nogle Efterretninger, at han har taget sin Afskeed og faaet en Generallieutenant Don Pedro Giron, en Søstersøn af Cataloniens Generalcaptain Castonnes, til Eftermand. - Riego er fra Algesiras marseret til Malaga, hvor han rykkede ind den 19de Februar efter tre skarpe Slag med O'Donnel, det sidste endog samme Dag i Malagas Forstad. Riego fortsatte sin Mars til Granada, for at plante Frihedens Fane paa Alhambras Tinde. - General Espozey Mina, som har stort Tilhæng i de nordlige Provindser, er kommen did fra Frankrig og tændt Oprørsfakkelen i Navarra, hvor Kongens Tropper ere meget faa, og den fornemste Officeer, Governøren i Pamplona, en Mand paa 83 Aar, som vel har ladet arrestere mange af Stadens Jndvaanere, men neppe vel kunne undgaae snart at falde sin personlige Blodfiende Mina i Hænderne. - General Grev Abisbal er efter Kongens Ordre arresteret og sendt til Catalonien. - J Madrid hersker en stum Bestyrtelse, og det lader, som Kongen ingen andre Tropper nu kan lide paa end Garden, der da og ere de eneste som af og til have faaet noget afbetalt paa Lønningsrestancen.
Aalborgs Stifts Adresseavis, 1820-03-18
J England har man havt endel Uroligheder i de nordlige Grevskaber, ligesom og i Skotland iblandt Dagleierclassen, og i Jrelands Vesterpart have den katholske Almues oprørske Bevægelser taget til i denne Tid, hvilket dog ikke skal staae i Forbindelse med den Londonske Sammensværgelse. De Sammensvorne have været i Forhør for Geheimeraadet og ere derpaa fordeelte i forskellige Statsfængsler. - Parliamentet er nu opløst og et nyt Valg, som skal være færdigt inden 21de April, er allerede paabegyndt.
Aalborgs Stifts Adresseavis, 1820-03-18
Paa Kysterne af England og Holland har den 2den og 3die Dennes raset en frygtelig Orkan af N. N. V. som har anrettet gruelige Ødelæggelser, især paa den Flamske Kyst, hvor mange Skibe ere forliste med Mand og Muus. Schelden steg saaledes ved denne Leilighed, at en stor Deel af Antverp sattes under Vand, og der vare Folk, som fandtes druknede i deres Senge.
Aalborgs Stifts Adresseavis, 1820-03-18
Med Norges Laan i Hamborg har det en rask Gang og der findes Deltagere i Mængde.
Aalborgs Stifts Adresseavis, 1820-03-18
Kiøbenhavns Børs den 14de Marts. Cours. Hamb. 2 M. 269, a vista 272. Amsterdam 2 M. - , a vista - - . London 2 M. - Rbdlr. a vista - . Spec. 271. - Specier solgtes til 16 Mk. 4 s. a 16 Rbm. 5 s. Obligationer 70 1/2 a 71. Norske Rigsbanksedler 19. Svenske Sedler 62 s. - Disconto 6 PC.
Aalborgs Stifts Adresseavis, 1820-03-18
Blandede Efterretninger. J engelske Blade drages følgende mærkelige Parallele mellem Georg den 3dies og Ludvig den 14des Regering. Den er den længste i hvert af Rigerne, da Ludvig regerede 72 og Georg 60 Aar. Ludvig den 14de oplevede at see Carl den 1ste bragt paa Skafottet af det republikanske Partie, Georg den 3die ligeledes at see Ludvig den 16 es Hoved falde under Guillotinens republikanske Øxe. Under Crompells Protektorat gav Ludvig den engelske Kongefamilie Ophold og Beskyttelse; Georg gjorde det samme mod de flygtende Bourbonner under Robespierre og Bona varte. Ludvig blev Vidne til at Carl den 2den igien besteeg sine Fædres Throne, Georg saae ligeledes Bourbonnerne igien erholde den franske Krone. Ludvig den 14de holdt det ud med 5 engelske Monarker, nemlig Carl den 1ste, Carl den 2den, Jacob den 1ste, Vilhelm og Marie, Anna og Usurpatøren Crompell; Georg den 3die saae fire Monarker i Frankrig, Ludvig, 15de, 16de, 17de og 18de og Usurpatoren Bonaparte. - Ved Georg, den 3dies Regerings Tiltrædelse havde hans samlede Stater en Befolkning af 20699000 Menneskeer; i Aaret 1812 derimod 61157433 Mennesker.
Aalborgs Stifts Adresseavis, 1820-03-18
Forleden arresterede man i Paris et mistænkeligt Menneske, fordi samme havde skelet op til Hertuginden af Berrys Vinduer.
Aalborgs Stifts Adresseavis, 1820-03-18
Den Londonske Mytterimager Thistlewood tiltales for Høiforræderi og Mord, men de øvrige kuns for den ene af disse tvende Misgierninger, men saa at hver især er tilstrækkelig til at medføre Livstraf.
Aalborgs Stifts Adresseavis, 1820-03-18
En Professor i Astronomien i Rom, Hr. Settele, vilde nylig, efter Opmuntring fra høiere Steder, lade trykke et Cursus af Forelæsninger, som han havde holdt over Astronomien, efter det Copernicanske System, der lærer, at Jordkloden løber omkring Solen, og ikke Solen omkring Jorden, som det Prolomæiske System lærte, Herved kom da paa ny det gamle Spørgsmaal paa Bane.
Aalborgs Stifts Adresseavis, 1820-03-18
Om man i Rom kunde billige og autorisere denne Theorie imod saa mange og udtrykkelige Steder i den hellige Skrift, som f. Ex. Solen staaer op og gaaer ned, men Jorden staaer evig, samt Josus Mirakel, da han bød Sølen staae stille" Pav Benedict IV. har i sin Tid ved et Rescript tilladt, at foredrage denne Theorie hypothetisk, men ingenlunde positivt; og derefter rettede ogsaa Censuren sig nu og nægtede sit Jmprimatur. Der siges, at man nu vil indhente en endelig Bestemmelse over disse Anliggender hos Congregationerne deel santo officio og des indice, der for Fremtiden skal tiene til Rettesnor. - Man er altsaa i Rom omtrent paa samme Punkt nu, som for et Par hundrede Aar siden, da Par Urban VIII. lod den store Galilens Galilei vansmægte nogle Aar i et haardt Fængsel, fordi han havde fremført samme Lære og Jordens Bevægelse. - Saadanne ere Tidens Tegn!
Aalborgs Stifts Adresseavis, 1820-03-18
J en Landsbye i Rhinegnen var Sognefogden vant til, hver Postdag at forelæse sin Menighed de sidste Aviser. Deri kom nu forleden ogsaa Anordningen om Pressens Jndskrænkning, hvorpaa de Alle hørte med megen Deeltagelse, indtil Læsningen var forbi, da En af de Klogeste i Byen træder hen til en af Retsbetienterne, som bruges til at inddrive Skatterne, og som dertillands kaldes: Presseren, slog ham med polisk Mine paa Skulderen, og raabte: nu, min Faer, nu har din Herlighed ogsaa Ende, hele Hoben udbrød i Frydeskrig; men Sognefogden traadde imellem, for at berigtige den effentlige Mening, sigende: "vel at mærke, kun paa fem Aar. - Af Pressen og Presseren har ved tiogere Folk før taget Feil?
Aalborgs Stifts Adresseavis, 1820-03-18
J Conversations=Lexiconet saldes KrigsbulletinsClassiske Løgne, fordi de Gamle vare endnu stærkere i Sligt end vi: Alexander slog f. Ex. Darius's Hær ved Floden Granikus 275000 Md. og tabte selv kun 34, Sulla skildte i Slaget mod Marius denne ved 28000 Døde og Fangne, og misted. - 23, og endelig: Lutull, Mesteren for dem alle, slog af Kong Tigrants's Hær 100000 Md., og tabte af sin - som Md. - J de Dage lønnede det sig ikke at være Avisskriver: Generalerne gjorde det alt for godt Selv; J forrige Aar døde i Sarks Ujlak i Ungarn Godseierer Ladislav Marton Zarloyany, 112 Aar gammel. Endnu i sit 59de Aar var han Pebersvend, derpaa ægtede han ei Fruentimmer paa 31 Aar (som nu er 83 Aar gammel og befinder sig meget vel. Først efter 13 Aars Forløb fødte hun ham en Datter, 8 Aar derefter en Søn, og 25 Aar derefter, da han var 81 og hun 56 Aar, atter en Søn. Det første Barn døde strax efter Fødsen; Sønnen lever endnu, men havde i sit 30te Aar allerede graat Haar, det tredie Barn har allerede i adskillige Aar været contract. Oldingens høie Alder skal især have været en følge af hans maadeholdne Levemaade. Han holdt stræng Diæt, søgte at tæmme sin Vrede, som overalt gik snart over, blev sieldent opbragt, sørgede ikke meget over det Nærværende og bekymrede sig kun lidet om det Fremtidige. J sit hele Liv har han ikke været en eeneste Gang betydelig syg, og kun nu og da lidt upasselig. J Selskab var han munter, og manglede sieldent i bedagede Mænds ungerske National-Drikkelage.
Aalborgs Stifts Adresseavis, 1820-03-18
J sit 109de Aar feirede han sit Guldbryllup, og aabnede den magyariske Nationaldands. Da Guldbrylluppet holdtes i Nabo Gespannschaften, red han did paa en vild Hengst, som Dagen forhen havde afkastet en dygtig Rytter, der ikke var ældre end 38 Aar. Endnu tre Uger før hans Død saae man ham til Hest, og samme Dag, han opgav Aanden sagde han til sin Søn, stor mig en Pibe, at jeg endnu kan ryge mig een!
Aalborgs Stifts Adresseavis, 1820-03-18
Indenlandske Efterretninger. Hs. Majestæt Kongen har under 1ste d. M. allernaadigst resolveret at et Antal af i det høieste 10 Reserver, som af Landhuusholdningselskabet vælges for at dannes til fortrinlig duelige Agerdyrkere, maae i Fredstider og indtil videre fritages for at udskrives til Krigstieneste ved den staaende Hær, under følgende betingelser: 1) at dertil vælges Reserver under 21 Aar og saavidt mueligt Gaardmænds Sønner, samt af Landets forskiellige Amter; 2) at de antages paa det Vilkaar, at saafremt de forandre deres Stilling inden de af Landhuusholdningsselskabet, eller af de Mænd, samme dertil beskikker, maatte erkiendes udlærte, bør de forlods udskrives til Tieneste ved den staaende Hær, for saavidt de ere under 26 Aar efter Lægdsrullen, og til Forstærknings=Bataillonerne, naar de have fyldt denne Alder; 3) at de, som med Attest fra Landhuusholdningsselskabet for Sessionen godtgiøre, at de have udlært, skulde være aldeles fri for Tienesten ved de første Batailloner, men ikke ved Forstærkningsbataillonerne, hvorved de iøvrigt behandles efter deres huuslige Stillinger; 4) at Landhuusholdningsselskabet maa aarligen inden Julii Maaned til General=Krigscommissairen i Danmark skriftligen opgive saavel de Reserver, som i det løbende Aar ere antagne, som den Forandring, der maatte have fundet Sted blandt de allerede i Lære antagne.
Aalborgs Stifts Adresseavis, 1820-03-18
J Anledning af adskillige til Cancelliet indkomne Forespørgseler, om Auctionen over Løsøre kunne afholdes i Sedler og Tegn, har Cancelliet, efter desangaaende af have corresponderet med de Deputerede for Finantserne, svaret Vedkommende, at Løsøre Auctioner maa henføres til de Handeler, hvorved Rigsbankrepræsentativer kunne benyttes efter de Summer de lyde paa, uden Hensyn til Qvartalscoursen.
Aalborgs Stifts Adresseavis, 1820-03-18
En Mand i Kiøbenhavn, navnlig Johan Carl Georgi, som havde mishandlet sin Kone, er derfor ved Høiesteret dømt paa 4 Aar til Slaveriet.
Aalborgs Stifts Adresseavis, 1820-03-18
Om de nu saa brugelige Aftenunderholdninger eller Deklamatorier paa Skuepladsen hedder det i Skilderiet: Snart vil den Tid maaskee komme, at Poeter, ligesom Homer og Ossian, ville bedre finde deres Regning ved at oplæse og fremsynge deres Arbeider, end ved at lade dem trykke".
Aalborgs Stifts Adresseavis, 1820-03-18
En liden, ikke uvittig Piece, betitlet: Skrædderens Forelæsning og Professorens Forelæsning, et Skuespil, fremstillende Kiøbenhavns lærde og aandelige Liv i dets høieste Potents, af en vis Søren Carlson, har giør endeel Opsigt og havt en rivende Afsætning. Forfatteren imoginerer sig paa den ene Side af Skuepladsen Profesforens og paa den anden Skrædderens Auditorium; begge staae paa deres Katheder, og foredrage, Professoren, Læren om Elskov, ikke videnskabelig behandlet, og Skrædderen, "Læren om Buxer, videnskabelig behandJ Rødbye er Arrestanternes Dundristighed nylig gaaet saa vidt, at de lagde en Plan, hvorefter En at dem holdt Arrestforvareren med Selskab medens en Anden, der er dømt til Pidskning og Slaverie paa Livstid, praktiserede et Par af de paa Raadstuen værende Borger Gevæhrer til sig og dermed om Natten, i Forening med en Tienestekarl af Fuglse, begav sig hen til en gammel svagelig Skovfoged i Errindlev Sogn, hvem de fratoge et Lommeuhr og mishandlede saaledes, at Distrikslægen har erklæret hans Saar muligen at være dødelige; hvorpaa de gik tilbage, Fangen til sin Arrest og Karlen til sit Hiem Hr. Forvalter Kastrup, hvem det forefaldne henimod Morgenstunden blev tilmeldt, var saa lykkelig at komme paa Spor efter disse Skielmere, som omsider gik til Bekiendelse.
Aalborgs Stifts Adresseavis, 1820-03-18
Døde. Enkefrue H. S. Rasmussen, født Hortulan; forhen Kgl. Livtiener T. Hansen, Jfr. R. Scharff, FruOverkrigskommissairinde Klücheln, alle i Kbhvn. Mad. Golla Hermandine Bodenhoff, født Rosing, paa Bistrup Ladegaard. F. Christensen, Skovridder ved Stamhuset Rosenkrantz i Sielland. Justitsraad og Ridder af Dannebrog, F. H. Müller, i Hillerød. Kiøbmand H. M. Bang i Odense. Forhenværende Coffardie Capitain H. Thomsen i Ærøeskiøbing. Lieutenant og Landmaaler A. L. v. Møller i Skaanderborg. Mad. K. Lassen, født Westesen, i Varde. Pastor Johan Jochimsen, i Schwadstedt i Holsteen. Pastor Grauer i Ries.
Aalborgs Stifts Adresseavis, 1820-03-18
Hals den 16de Marts. C. H. Pank er i Opseilling fra Sønden, 2de Fartøier seilede herforbi igaar Nord efter.
Aalborgs Stifts Adresseavis, 1820-03-18
Aalborg Kirkenyt. Femte Søndag i Fasten prædiker til Høimesse i Budolph. Kirke Hr. Dr. Claudi, i Frue Kirke Hr. Stiftsprovst Schierup. Aftensang i Budolphi Kirke Hr. Henneberg, i Frue Kirke Hr. Fuhr.
Aalborgs Stifts Adresseavis, 1820-03-18
Copulerede. Den 8de Marts, Vertshuusholder Christen Andersen Wæggergaard og Pigen Birgithe Nielsdatter.
Aalborgs Stifts Adresseavis, 1820-03-18
Den 10de, Enkemand N. J. Aars af Wadum Sogn og Pigen Johanne Nielsdatter. Den 11te, Ungkarl Christen Christensen og Pigen Maren Nielsdatter.
Aalborgs Stifts Adresseavis, 1820-03-18
Døbte. Den 5te Marts, Garvermester Lunds Datter, Bertheline Marie; Fadd. Mad. E. Gleerup, Jfr. Lund, Feldberedermester Lund, Garvermester Petersen, Skomager mesterne Hauerslev, Ravn, Bødkermester Holm, Bogbindermester Vogelius, Guldsmedmester Hjorth, Hattemager svend Skief. Raadmand og Stifsrevisor A. Lassens Søn, Frederik Julius; Fadd. Frue Geheimeraadinde Moltke, Comtesse Wedel Jarlsberg, Kammerherre Moltke, Etatsraad Hornsyld, Major Rohde, Cancellieraaderne Gleerup og Brorson, Kammerraad Svanholm, Amtsforvalter Pontoppidan. Den 7de, Landinspecteur Wesenbergs Datter, Wilhelmine Kierstine, Fadd. Jfr. T. Brix, Jfr. H.L. Wesenberg, Kammerraad Svanholm, Amtstorvalter Pontoppidan, Kiøbmand N. C. Brix. Den 8de, Hoboist C. F. Klemm Datter, Frederikke Antonette Adeline; Fadd. Mad. Meyer, Jfr. Dipo, Commandeersergeanterne Meyer, Reicheel, Regimentstambour Neuhany, Hoboisterne Schultz, Zangenberg, Greve, Streibig og Bielo. Den 10de, Vertshuusholder R. Poulsens Datter, Andresine Caroline; Fadd. Barnets Forældre, Giordemoder Petersen, Seilmager Eisenhart, Vertshuusholder M. Torp. Begravede. Den 13de, Styrmand L. P. Lassen, 60, Aar. Den 11te, forrige Sognepræst for Leerup og Tranum Menigheder, J. Hasselhalch, 74 Aar.
Aalborgs Stifts Adresseavis, 1820-03-18
Ved Tallotteriets 1152de Trækning i Kiøbenhavn udkom: No. 74. 23. 72. 63. 2.
Aalborgs Stifts Adresseavis, 1820-03-18
Bekiendtgiørelser. J Følge allerhøieste Resolution, bliver herved til behagelig Efterretning for enhver Vedkommende bekiendtgjort: at den forandrede Afgangs Tid paa Sommer=Touren for Brevposten fra Aalborg, tager sin Begyndelse førstkommende 11te April, og ophører den 17de October d. A. Som Følge heraf skeer Jndleveringen til samme saaledes: a) Til Brevposten, som i bemeldte Tidsrum afgaaer herfra om Tirsdagen, indtil Klokken 3 om Eftermiddagen. b) For Brevposten, som afgaaer om Fredagen, ophører Jndleveringen Kl. 11 samme Dags Formiddag. c) Pakkepostens Afgangstid bliver derimod uforandret indtil 1ste Mai førstkommende, til hvilken Ende Jndleveringen af Pakkepostsager til samme saavelsom Reisende Jndskrivning skeer Mandag Eftermiddag fra Kl. 3. til 6. a) Efter bemeldte 1ste Mai og fremdeles indtil 1ste Octbr. afgaaer Pakkeposten hver Tirsdag Aften, paa hvilken Dag Jndleveringen skeer af Pakkepostsager og Reisen, des Jndskrivning, men da samme for endeel bliver afhængig af den indkommende Brevposts Ankomst, der efter de tagne Bestemmelser skulle indtræffe her samme Dags Formiddag, saa kan saavel under samme, som under den udgaaende Brevposts Expedition, ikke modtages Banco=Breve eller Pakkepostsager; jeg maae derfor herved have enhver Vedkommende tienstligst anmodet, som har deslige Sager at afsende, at aflevere samme Tirsdag Formiddag, 3 Timer forinden den afgaaende Brevposts Afgangstid, saafremt den indkommende Brevpost til den Tid ikke skulle være indløben. Efterat Brevposten er afgaaet, fortsættes iøvrigt Pakkepostens Expedition om Tirsdagen indtil Kl. 8 samme Dags Aften. Aalborg Postkontor den 17de Marts 1820. R. Jørgensen.
Aalborgs Stifts Adresseavis, 1820-03-18
En Skiftesamling i Kiøbmand Hans Mathias Toftes Opbudsboe her i Byen, er berammet at holdes paa Aal. borg Raadstue Onsdagen den 29de Marts om Formiddagen Kl. 11 slet, hvortil Opbudsboets samtlige Creditorer indkaldes til behagelig at give Møde. Aalborg den 16de Marts 1820. Hornsyld. Wølfferdt.
Aalborgs Stifts Adresseavis, 1820-03-18
Undertegnede agter at afseile herfra Aalborg sidst i til kommende Uge, om Jsen det tillader, til Fridericia og medtager Fragtgods og Passagerer til alle der omliggende Steder. Fartøiet er beliggende ved Slotsbryggen. Aalborg den 17de Marts 1820. Thomas H. Panck. En blaae Reisekappe, foret med Rødt, er tabt i Løverdags Aftes paa Veien fra Færgebroen til Vesterport, Finderen deraf ombedes at levere den til Madam sal. Christensens paa Vestergade, imod en passende Douceur. 6 Nøgler Uldgarn, hvortil ingen Eier vides, kan afhentes hos Posten Svend Larsen i Hals. Et Forto Piano, eller godt Claveer önskes til Leie. Man melder sig paa Addresse-Contoiret.
Aalborgs Stifts Adresseavis, 1820-03-18
Hos Mad. Hyberts paa Nørregade er den Leilighed, som forhen har været beboet af Slagter Lars Lundbye, til Paaske Flyttetid at faae til Leie.